अध्ययनका लागि नर्वे राम्रो गन्तव्य हुन सक्छ, तर पैसा कमाउँछु भनेर आइयो भयो भने आप्रवासीप्रति लचिलो नीति नहुँदा दु:ख पाइन्छ । पढाइमा भन्दा काममा बढी जोड दिने केही साथी विश्वविद्यालयबाट निष्कासनमा परेका छन् भने केही साथी असाइनमेन्ट कपि–पेस्ट गर्दासमेत निष्कासनमा परेका छन् । यतिसम्म कि आफ्नो नामको अपार्टमेन्ट अरूलाई भाडामा लगाउने, आफु कलेजको सोफामा सुत्ने, अति गरिब भनेर कलेजबाट छात्रवृत्ति लिने र चारवटा ठाउँमा काम गर्ने, ट्राभल कार्ड नै नकिनी गाडी चढ्ने र सधैं कारबाहीमा पर्ने एक जना नेपालीलाई केही दिनअघि यहााँको सरकारले देश छोड्न समयसीमा तोकिदिएको छ ।
